Eronning hisob bo‘yicha oltinchi prezidenti Mahmud Ahmadinajod keyingi yili mamlakat prezidentligi uchun o‘tkaziladigan saylovga o‘z nomzodini qo‘ymaydi. Bu haqda Reuters agentligi xabar berdi. «Menda keyingi yilgi saylovda ishtirok etish bo‘yicha hech qanday reja yo‘q», — degan Ahmadinajod. U Eron islom respublikasiga 2005 yilning 3 avgustidan 2013 yilning 3 avgustiga qadar muddatda prezident bo‘lgandi.